open-index/open-wikipedia-markdown huggingface dataset:
Ismeth Abdullah

thumb|Ismeth Abdullah

**Ismeth Abdullah** (ingkang miyos wonten ing Cirebon, Jawa Kulon, ing tanggal 29 September 1942) inggih punika salah satunggaling Gubernur Kapuloan Riau wiwit sepisanan madeg Provinsi Kapuloan Riau minangka provinsi kaping 32 ing Indonésia.

## Biografi 
### Pendhidhikanipun 
Ismeth Abdullah inggih punika minangka salah satunggaling lulusan saking Fakultas Ékonomi Universitas Indonésia, Jakarta, ing taun 1974. Ing taun 1979, piyambakipun nerasaken pendhidhikanipun wonten ing *Economic Development Institute of the World Bank*, Washington DC, Amérikah Sarékat.

### Padamelanipun 
Ing wekdal punika piymbakipun sampun nembé kemawon lingsir saking kursi Gubernur Kapuloan Riau ingkang sapisan ing pèriode 2006-2010. Ismeth Abdullah ugi sampun naté dipuntunuk dados Ketua *Batam Industrial Development Authority* (BIDA) déning Présidhèn Republik Indonesia ing tanggal 29 Juni 1998. Badan punika dipunbentuk déning pamarèntah Indonésia ing taun 1971. Ing sak ngandhapipun pandheganipun Ismeth Abdullah, Batam sampun saged narik langkung saking 400 *Penanam Modal Asing* (PMA) ingkang saged ngasilaken arta ngantos US$ 1,4 milyar wondènè cacahipun perusahaan asing mau saged mundhak lipet kaping kalih langkung kathah (saking 300 ngantos 700) ing wekdal gangsal taun, nalika Indonésia nembé pulih malih saking krisis ékonomi.
Sasampunipun gadhah prestasi ing Batam, Ismeth Abdullah ugi sampun naté dados pimpinanipun Harian (Administrator) *Dewan Penunjang Ekspor* (*Export Support Board*) saking sasi Oktober 1989 ngantos Juli 1998 ingkang minangka badan nasional ingkang dipunbentuk déning pamarèntah Indonésia lan Bank Dunya kanggé nyamektakaken pambiyantu bab teknis ing babagan prodhuksi, anggènipun masaraken, lan tenaga ahli dhateng Usaha alit lan sedhengan minangka komoditas ekspor. Kajawi punika, piyambakipun ugi gadhah wawasan ingkaxng wiyar ing kathah sektor saking kawicaksananipun bab kauangan, kalebet sekawan taun saged dados Direktur Pemasaran ing Bank Bukopin.

## Penghargaan 
Saking peranipun kanggé mromosikaken usaha alit lan sedhengan kanthi cara ingkang kooperatif, Ismeth Abdullah pinaringan Medali penghormatan Satyalancana Pembangunan (Medali Penghargaan PEmbangunan) ing tanggal 14 September 2000 déning pamarèntah Indonésia.
Ing tanggal 14 Agustus 2003, kanggé mèngeti dinten kamardikan Republik Indonesia kaping 58, Ismeth Abdullah pinanringan tandha kaurmatan Lintang Jasa Utama déning Présidhèn Republik Indonesia.
## Cathetan suku
Yeongsanjae

thumb|right|300px|Sutra Teratai

**Yeongsanjae** inggih punika upacara ritual agama Buda ingkang dipunwontenaken ing Kuil Bongwon, Seoul, Koréa Kidul. Upacara wonten ing kapitadosan Buda punika kanthi ancas paring persembahan dhumateng Buda supados nuntun gesangipun manungsa, ingkang taksih gesang lan ugi ingkang sampun tilar donya supados pikantuk katentreman. Upacara punika dipunwontenaken kaliyan ritual *bompae* inggih punika *melantunkan* sutra Buda. Kalajengaken kaliyan nari jogèd ritual *Nabichum*, *Barachum*, *Beobgochum* lan *Tajuchum*. Upacara punika minangka wujud *Warisan Budaya Nonbendawi Koréa Kidul Nomor 50* taun 1973 lan ugi minangka *Karya Agung Warisan Budaya Lisan lan Nonbendawi Manungsa* UNESCO nalika taun 2005.

## Sajarah 
thumb|right|300px|Kuil Bongwon.

Miturut kapitadosan Buda Koréa, Yeongsanjae inggih punika upacara dhedhasar nalika prastawa Buda paring khotbah Sutra Saddharma Pundarica (*Sutra Teratai*) ing Gunung Yeongsan (Gunung Gridhakuta) sadaya muridipun, makluk ingkang gesang wonten ing bumi lan langit rumaos bungah sanget bibar mirangaken khotbahipun. Kembang Mandala mandhap saking langit Sakradevanan Indra saking sadaya donya, para Bodhisattva, déwa lan dewi ndhèrèk mandhap dhateng bumi kanggé maringi kembang lan dupa sarta nari kanggé Buda.

## Beompae 
Ritual Beompae punika ngaturaken mantra tanpa tèks sinerat lan dipunwarisaken kanthi lésan. Ritual Beompae kapérang dados mantra *anchabi* lan *geotchaebi*. *Anchabi* punika sekawan nada musik Buda lan swantun andhap, déné *geotchaebi* punika mantra dawa.

## Jogèd 
Jogèd ingkang dipunpentasaken wonten ing Yeongsanjae gunggungipun wonten 3 ingkang kairingan mantra lan piranti musik kados trompèt (taepyeongso), gong (jing), gendérang (buk), simbal lan moktak. Jogèd ingkang dipuntedahaken punika Nabichum, Barachum, lan Beopgochum.

## Cathetan suku 
## Pranala njawi 
* Bongwonsa Temple
* Sequence of Yeongsanjae Ritual
Wong Yamato

inggih punika bebrayan (kelompok ètnis) asli ingkang dominan mapan wonten ing nagara Jepang.

Suku Yamato punika istilah ingkang wiwit dipun-ginakaken saking pungkasan abad kaping 19. Kanthi ancas kanggé mbédakaken antawisipun penduduk ing dharatan Jepang saking kelompok-kelompok ètnis minoritas sanèsipun ingkang sampun mapan wonten ing wewengkon periferal Jepang. Kelompok-kelompok ètnis mau kados ta suku-suku Ainu, suku Ryukyu, suku Nivkh, suku Ulta, sarta ugi tiyang saking Koréa, tiyang Taiwan, lan tiyang aborigin Taiwan ingkang sampun mlebet dados warga Kamaharajan Jepang ing wiwitan abad kaping 20. Nama "Yamato" punika asalipun saking Tahta Yamato ingkang sampun wonten ing Jepang nalika abad kaping 4. Sejatosipun Yamato punika nama tlatah asal wonten pundi tiyang-tiyang Yamato ingkang kapisan mapan lan netep wonten ing Prefektur Nara .

Wonten ing abad kaping 6, suku Yamato minangka salah satunggal saking kathah suku saking manéka asal usul ingkang naté *mengkolonisasi* Jepang wonten ing jaman prasajarah wiwit damel nagara kanthi model kathah nagara ing Cina ingkang saking dinasti Sui lan dinasti Tang inggih punika pusat *prabawa* pulitik wonten ing Asia ing kala punika. Nalika *prabawa* Yamato mau sansaya wiyar, basanipun mau lajeng nggantos Basa Jepang kuna lan dados basa umum ingkang dipun-ginakaken kanthi wiyar. Déné Basa Ryukyu saking Kepuloan Ryukyu punika sampun kapisah saking Basa Jepang Kuno ing antawisipun abad kaping 3 lan abad kaping 5.

Wonten sapérangan *kontroversi* babagan menapa badhé mlebetaken suku Ryukyu minangka péranganing Yamato. Lajeng nglampahi indetifikasi suku Ryukyu minangka satunggaling kelompok ètnis ingkang *independen* utawi Suku Ryukyu minangka sub-grup ingkang sareng kaliyan Yamato punika kalebet ètnisitas Jepang amargi kathah ingkang sami ingkang celak ing babagan *genetika* lan basa (linguistik).  gadhah pamanggih bilih suku Ryukyu punika , déné Yanagita Kunio damel prakiraan bilih Suku Ryukyu punika sub-grup ingkang mapan lan netep wonten ing Kepuloan Ryukyu. Lajeng babagan *gelombang migrasi* ingkang utama éwah dhateng lèr kanggé mapan lan netep wonten ing kepuloan Jepang lajeng dados suku Yamato.

Konsep «keturunan murni» minangka satunggaling kriteria kanggé *keunikan* *Yamato minzoku* wiwit dipunrembag kirang langkung ing taun 1880 wonten ing Jepang. Inggih punika kirang langkung nalika sapérangan ilmuwan Jepang wiwit ngawontenaken panalitèen lan*penyelidikan* eugenika ing Jepang (*yuuseigaku*).

## Ugi pirsani 
* Yamato
* Bangsa Jepang
* Suku Ryukyu
* Suku Ainu
* Zaman Yamato
* Kapal tempur Jepang Yamato
* Provinsi Yamato

## Cathetan suku
Peeta Mellark

**Peeta Mellark** inggih punika paraga protagonis ing novèl trilogi *The Hunger Games* karangan Suzanne Collins. Piyambakipun inggih punika peserta putra saking Distrik 12, sami kaliyan Primrose Everdeen (ingkang salajengipun dipun-gantos déning kakakipun, Katniss Everdeen) kanggé berpartisipasi ing salebeting *The Hunger Games* ke-74. Ing filem The Hunger Games ingkang dipunsutradarai déning Gary Ross, karakter Peeta dipunperanaken déning aktor Josh Hutcherson.
## Uga delengen
*Pratélan karakter *The Hunger Games*
*Katniss Everdeen
*Gale Hawthorne

## Réferènsi
## Pranala njaba
*Peeta Mellark di the Hunger Games Wiki
Bintang Jasa

thumb|Bintang Bintang Jasa Utama

**Bintang Jasa** inggih punika salah satunggaling wujud bintang penghargaan sipil ingkang dipunwedalaken lan dipunparingaken déning pamaréntah Republik Indonesia, ingkang drajatipun satunggal tingkat langkung andhap tinimbang Bintang Mahaputra. Bintang punika dipunwedalaken lan dipunparingaken dhateng sinten kémawon ingkang gadhah jasa sanget luar biyasa dhateng nusa lan bangsa wonten ing babagan utawi prastawa utawi prakawis tartamtu ing sak njawining babagan militèr.
Bintang Jasa maujud saking sinar dawa ingkang pucukipun cacahipun wonten gangsal lan berkas sinar ingkang cekak kanthi pucukipun cacahipun gangsal ugi, kanthi wonten lambang Bhinnéka Tunggal Ika.
Bintang Jasa kapérang dados tigang kelas, inggih punika:
# Bintang Jasa Utama (*Uttama*: ingkang paling inggil, ingkang saé piyambak, ingkang paling hebat)
# Bintang Jasa Pratama (*Prathama*: ingkang sapisan)
# Bintang Jasa Nararya (*Nara*: tiyang, manungsa; *aryya*: kinurmatan)

## Dhasaring Kukum 
Dhasaring kukum wontenipun bintang jasa ing antawisipun inggih punika wonten:
* UU No. 5 Taun 1963 ngengingi Tandha Kaurmatan Bintang Jasa.
* UU No 4 Taun 1972 ngengingi éwah-éwahan lan tambahan ketentuan sapérangan jinis tandha kaurmatan REpublik Indonésia ingkang awujud bintang lan ngengingi urut-urutan tingkat / drajat tandha kaurmatan bintang.

## Sarat-saratipun 
Ancasipun dipunparingaken bintang jasa punika inggih sajatosipun kanggé ngregani lan ngurmati warga nagara Indonésia (WNI) ingkang gadhah jasa ageng dhateng nagara lan bangsa wonten ing satunggaling babagan tartamtu utawi prastawa utawi sapérangan prakawis tartamtu.
Déné tiyang-tiyang ingkang badhé pinaringan penghargaan punika inggih kedah njangkepi sapérangan sarat-sarat ingkang sampu dipuntemtokaken. Sarat Umumipun inggih punika:
# Warga Nagara Indonésia
# Gadhah tindak tanduk lan budi pakarti ingkang saé
# Boten naté dipunkukum wonten ing kunjara langkung saking satunggal taun amargi nindakaken satunggaling tumindak ala
Lan sarat-sarat ingkang khususipun inggih punika kedah gadhah jasa ageng dhateng nusa lan bangsa wonten ing satunggaling babagan tartamtu utawi prastawa lan prakawis tartamtu. Déné jasa-jasa ageng ingkang dipunparingaken inggih awujud jasa-jasa ingkang saged migunani kanggé selameting utawi sejahteraning utawi saged ngrembakakaken nagara lan bangsa, jasa-jasa ingkang dipunparingaken kanthi ikhlas lan pangurbanan ingkang ageng kados ta nindakaken tugas ingkang sampun liwat saking ingkang dados kuwajibanipun saha kanthi raos tanggel jawab ingkan ageng utawi jasa-jasa ingkang ngetingalaken wontenipun raos wantun lan tatag ingkang sanget luar biyasa wonten ing satunggaling prastawa utawi perkwis ingkang wigati kanggé kaslametan lan kasejahteranipun nagara.

## Cathetan suku
Yaya Touré

**Gnégnéri Yaya Touré** () dhèwèké iku juru main bal-balan Pasisir Gading kang dadi juru main tengah kanggo klub Liga Utama Inggris, Manchester City dan tim nasional bal-balan Pasisir Gading.

Touré kondhang amarga bisa madukakaé banteré lumayu, kamampuan *passing*, kuwaté awak lan teknik kang diduwèni. Dhèwèké uga kagolong juru main serbaguna. Dhèwèké tau duwé kepenginan dadi striker nalika jamané enom, lan tau dadi juru main bèg tengah, uga nalika dolanan kanggo FC Barcelona ning Final Liga Champions UEFA 2009.

Dhèwèké tau dolanan dadi glandhang *box-to-box* lan sok pindah saka posisi defensif lan ofensif sasuwené tanding. Touré miwiti kariré dolanan ning klub ASEC Mimosas, Pasisir Gading, kang wis gawé dhèwèké kondhang awit umur 18 taun.

## Karier Klub 
Dolanané kang apik ning ASEC Mimosas gawé seneng klub-klub Éropah. Sawisé saka ASEC Mimosas, Touré dolanan kanggo SK Beveren ning Bèlgi, Metalurh Donetsk ning Ukraina, Olympiakos ning Yunani, lan AS Monaco ning Perancis.

## Jroning Angka 
### Klub 
### Nagara 
## Gol Internasional 
## Réferènsi 
## Pranala njaba 
* Profil di situs web Premier League
*  Statistik di Ligue 1
*
Oklahoma City Thunder

thumb|Logo Oklahoma City Thunder

**Oklahoma City Thunder** inggih punika tim bal basket saking kutha Oklahoma City, Oklahoma, Amérikah Sarékat ingkang kagabung wonten ing National Basketball Association. Thunder minangka inkarnasi saking tim Seattle SuperSonics ingkang sapunika boten malih ndhèrèk kompetisi NBA. Tim punika wiwit ndhèrèk NBA rikala mangsa (2008-09) kanthi tetandhingan ingkan kapisanan nglawan Milwaukee Bucks (parté tandhang), ing pundi Thundher kawon kanthi skor 98-87.

Éwadéné minangka sawijining tim inkarnasi, Thundher boten migunakaken lambang, warni, lan logo SuperSonics. Sajarah SuperSonics rumiyin (1967-2008) ugi boten badhé dipunandharaken ("dipun-ginakaken sesarengan") antawising Oklahoma City NBA punapa déné tim NBA ingkang nembé wonten ing Seattle. Déné juru main ingkang nalika musm kapungkur migunakaken sragam SuperSonics (kalebet juru main ingkang dipun-draft déning Sonics nalika NBA Draft 2008) badhé main kanggé tim Oklahoma City. Manajemen tim lan pelatih kepala ingkang ngurui lan nangani tim Oklahoma City ugi kapendhet saking Seattle Sonics.

## Penamaan tim 
NBA sampun maringi deadline saperlu pados identitas énggal kanggé Oklahoma City NBA paling telat September, nanging NBA ngarepaken identitas énggal kanggé tim punika badhé dipunbiwarakaken nalika wulan Agustus. Éwadéné wonten sumber ingkang ngandharaken piyambakipun caket kaliyan ingkang gadhah grup pemilik NBA ingkang ngandharaken dhumateng reporter bilih tim punika badhé dipunsukani nama Oklahoma City Thunder, nanging NBA maringi nama potensial kanggé tim punika: Barons, Bison, Energy, Marshalls, Wind, lan Thunder.

Tundhanipun nalika tanggal 3 September 2008, Oklahoma City NBA kanthi resmi dipunbiwarakaken déning ofisial tim kanthi nama Oklahoma City Thunder lan sampun katemtokaken logonipun. Déné jersey lan maskot badhé dipunbiwarakaken ing pungkasaning wulan September.

## Nomor ingkang dipunpensiunaken 
Nalika Oklahoma City taksih drnég ménsiunaken nomer *jersey* satunggal kemawon, Seattle Sonics sampun mensiunaken 6 nomer jersey, kalebet ugi mikropon ingkang dipundekasikaken dhateng penyiar Bob Blackburn ingkang sampun dados penyiar Sonics wiwit taun 1967 dumugi taun 1992.

* 1 Gus Williams, G, 1977–1984
* 10 Nate McMillan, G, 1986–1998; Pelatih, 2000–2005
* 19 Lenny Wilkens, G, 1968–1972; Pelatih, 1969–1972 & 1977–1985
* 24 Spencer Haywood, F, 1971–1975
* 32 Fred Brown, G, 1971–1984
* 43 Jack Sikma, C, 1977–1986
* Mikropon Bob Blackburn, Penyiar, 1967–1992

## Cathetan suku
Los Angeles Lakers

thumb|Logo LA Lakers

**Los Angeles Lakers** inggih punika tim bal basket Amérikah Sarékat ingkang kagabung wonten ing salebeting National Basketball Association. Tim punika dumunung wonten ing Los Angeles, California. Nalika taun 1950, Lakers menangaken gelar juara NBA ingkang angka pisanan. Wonten ing taun 1960, Mineapollis Lakers pindhah dhateng kutha Los Angeles lan gantos naa dados LA Lakers.
* John Kundla, Pelatih, 1948-59
* 99 George Mikan, C, 1948-56 (boten main ing mangsa 1954-55)
* 17 Jim Pollard, F, 1948-55
* 19 Vern Mikkelsen, F, 1949-59
* 22 Slater Martin, G, 1949-56
* 34 Clyde Lovellette, F-C, 1953-57

## Cathetan suku 
* Situs resmi
Houston Rockets

thumb|Logo Houston Rockets

**Houston Rockets** inggih punika tim [bal basket Amérika ingkang kagabung wonten ing National Basketball Association. Tim punika dumunung wonten ing kutha Houston, Texas.
Houston Rockets sampun njuarai kompetisi NBA kping 2cacahipun, inggih punika rikala taun 1994 lan 1995, nalika dipunmotori déning Clyde Drexler lan Hakeem Olajuwon.

## Nomor ingkang dipunpensiunaken 
* 22 Clyde Drexler, G, 1995-98; ugi minangka penduduk asli Houston sarta minangka juru main bintag University of Houston lan mantan pelatih tim universitas mau, sapunika dados penyiar kanggé Houston Rockets
* 23 Calvin Murphy, G, 1970-83 (Kalebet mangsa pungkasan ing San Diego); ugi penyiar
* 24 Moses Malone, C, 1976-82
* 34 Hakeem Olajuwon, C, 1984-2001
* 45 Rudy Tomjanovich, F, 1970-81; Pelatih Kepala, 1991-2003
* CD Carroll Dawson Asisten pelatih, General Manager 1979-2007. Amargi Dawson boten main kanggé Rockets, saéngga tim migunakaken inisialipun minangka memoriam.

## Cathetan suku
San Antonio Spurs

thumb|San Antonio Spurs

**San Antonio Spurs** inggih punika tim bal basket wonten ing salebeting National Basketball Association ingkang dumunung wonten ing San Antonio, Texas. Klub punika sampun menangken kejuaraan NBA kaping 4, nalika taun 1999, 2003, 2005 lan 2007.

## Sajarah 
Klub punika wiwitanipn gadhah nama Dallas Chaparrals wonten ing American Basketball Association (ABA) nalika taun 1967. Lajeng dipun-gantos dados Texas Chaparrals wonten ing mangsa tetandhingan 1970-1971. Wonten ing taun 1973 Spurs dipuntumbas déning sakelompok pangusaha saking San Antonio ingkang kasusun langkung saking 36 tiyang, dipunpimpin déning Angelo Drossos lan Red McCombs lan dipunsukani nama San Antonio Spurs.

Tim punika wiwit dados salah satunggaling tim kuat wonten ing Wewengkon Barat nalika wonten ing masa George Gervin, pasipun wonten ing taun 1976-1985. Spurs dados tim langganan mlebet playoff lan asring dados juara divisinipun, nanging déréng naté mlebet dhateng Final NBA, sasampuning kawon déning tim kados Washington Bullets, Boston Celtics, Houston Rockets, Los Angeles Lakers. Sasampuning masa Gervin, Spurs mlebet ing masa-masa ingkang sisah lan Spurs naté kaancem pindhah kutha amargi cacahing penonton mandhap drastis dipunétang saking 1985. Spurs wiwit manggihaken malih kejayaan kanthi wontenipun David Robinson ing Spurs. Spurs asring malih nuju playoff lan dados juara divisinya, nanging Spurs dèrèng naté ngraosaken Final NBA.

Mlebetipun Tim Duncan dhateng San Antonio Spurs saèstu mbekta berkah. Sesarengan kaliyan David Robinson, kekalihipun mbentuk "menara kembar" ingkang dipunajrihi wonten ing NBA. Duèt punika kasil mbekta Spurs dados juara NBA kanggé kapisanaipun taun 1999. Duèt punika dipuntambah Tony Parker lan Manu Ginobili, Spurs saged mlebet NBA malih nalika taun 2003. Sasampuning final, Robinson pénsiun saking  NBA. Éwadéné makaten, Spurs taksih saged dados juara NBA kaping 2, inggih punika wonten ing taun 2005, 2007). Kanthi asringipun Spurs dados juara NBA, kathah tiyang nganggep bilih punika sampun mbiyag dinasti énggal ing NBA.

## Nomor ingkang dipunpensiunaken 
* **00**-Johnny Moore, G, 1980-88 & 1989-90
* **6**-Avery Johnson, G, 1991, 1992-1993, 1994-2001
* **13**-James Silas, G, 1972-81
* **32**-Sean Elliott, F, 1989-93 & 1994-2001
* **44**-George Gervin, G, 1974-85 (Hall of Famer)
* **50**-David Robinson, C, 1989-2003

## Cathetan suku
Monika saking Hippo

**Santa Monika** (332-387) punika satunggiling pawèstri ingkang salèh sanget lan ibunipun Agustinus, salah satunggiling Bapa Gréja paling misuwur. Monika miyos ing Tagaste, Afrika Lèr, lan palakrami kaliyan Patrisius. Monika sembayang teras kanggé Agustinus salaminipun 17 taun dumugi pungkasanipun Agustinus purun ngéwahi gesangipun. Agustinus salajengipun dados satunggiling téolog lan santo ingkang paling dipuntepangi salebetipun sajarah gréja.

## Réferènsi
Falconry

thumb|right|Falconry

***Falconry*** () utawi ***hawking*** (saking Basa Inggris tegesipun "buru ngginakaken garudha") punika jinising ulah raga ingkang ngginakaken*falcon* (jinis garudha utawi alap-alap) utawi ugi *hawk* (rajawali) wonten ing kagiyatan *mbeburu*. Tiyang ingkang mahyakaken falconry dipunsebat *falconer*.

## Sajarah 
Falconry punika salah satunggaling ulah raga tuwa dhéwé ing donya ingkang sampun dipunwahyakaken kapisan wonten ing Timur Tengah saking abad kaping 8 SM. Falconry ing Koréa kawiwitan saking jaman Tiga Karajan (57 SM-668) lan salajengipun dipuntepangaken dhateng Cina lan Jepang. Wonten ing Jepang adicara punika dipunsebat *Takagari*. Saking abad kaping 17 ulah raga *falconry* mandhap kondhangipun bibar kapanggih *senapan* lan kathah lahan ingkang dipunbikak kanggé tetanèn. Sapunika falconry namung sakedhik dipunwahyakaken déning manungsa, namung winates ing kelompok-kelompok lan asosiasi hawking kemawon. Ing Koréa Kidul namung kalih tiyang ingkang ahli falconry tradhisional (*maesanyang*).

## Peksi ingkang dipun-ginakaken 
[thumb|right|[Falcon Peregrine, jinis peksi pemangsa ingkang paling kondhang ing falconry.]]
thumb|right|*Gyrfalcon*

Peksi ingkang dipun-ginakaken ing acara falconry punika manéka jinsi peksi pemangsa antawisipun Falcon Peregrine, *goshawk*, lan *sparrow hawk*. Peksi punika dipuncekel lajeng dipunpiara saking alit. Sanajan saben jinis peksi pemangsa saged dipunlatih kanggé mabur kanthi bébas lan balik ing tanganipun majikan, nanging namung wonten sakedhik spésies kemawon ingkang kanthi tradisinonal dipun-ginakaken wonten ing falconry.

## Piranti 
thumb|right|Transmiter ingkang kapasang wonten ing *jesses* rajawali harris.

Pelatihan punika kalebet pangginaan piranti falconry kados *kerudung* (*rufter*) lan *iket sikil* (*jesses*) kanggé njagi supados peksi tetep wonten ing kendali.

Piranti mirunggan ingkang dipunprelukaken ing falconry kados ta:
* *hood* utawi *rufter*, kerudung saking kulit kanggé nutup mata peksi supados polahipun anteng.
* *lonceng* alit utawi *transmiter* radio ingkang dipunpasang wonten ing sikil peksi supados saged dipunlacak manawi ical.
* *leg straps* utawi *jesses* ("iket sikil") dipun-ginakaken kanggé *mengendalikan* obah owahipun peksi nalika méncok ing tangan.
* sarung tangan kandhel ingkang dipun-ginakaken kanggé njagi tangan falconer saking cakar.

## Ugi pirsani 
* ulah raga ingKorea
* Falcon Peregrine

## Cathetan suku
Abdul Hadi WM

**Prof. Dr. Abdul Hadi Widji Muthari** utawa **Abdul Hadi WM** (ingkang miyos wonten ing Sumenep, Madura, Jawa Wétan, ing tanggal 24 Juni 1946; mangkat 19 Januari 2024) inggih punika salah satunggaling sastrawan, pujangga, budayawan lan ahli filsafat Indonésia. Piyambakipun inggih misuwur kanthi asiling karya-karyanipun ingkang gadhah nuansa sufistik, panalitèn-panalitènipun ing babagan sastra Melayu Nusantara lan pamanggihipun ngèngingi Islam lan pluralisme.

## Biografi
Abdul Hadi WM miyos saking garis keturunan sodagar saking Tionghoa ingkang ijrah lan dumunung netep ing Sumenep. Bapakipun gadhah padamelan dados sodagar lan guru basa Jerman ingkang asma K. Abu Muthar lan rabi kaliyan putri kraton Sala ingkang nama RA Martiya.

## Pendhidhikan 
Abdul Hadi WM ngrampungaken pendhidhikan dhasaripun lan sekolah menengah pertamanipun wonten ing kitha miyosipun. Nalika badhé mlebet sekolah menengah atas, Abdul Hadi pindhah saking kitha miyosipun dhateng Surabaya kanggé sinau pados ngèlmu ing kitha mau.

## Bebungah
* Bebungah Puisi Terbaik II Majalah Sastra *Horison* (1969)
## Seratan ngèngingi Abdul Hadi WM 
* "Naturmagie und Sufismus-Gedichte des indonesischen Lyrikers Abdul Hadi W.M.", wonten ing *Orientierungen* 1/1991, S. 113-122.
* "Struktur sajak penyair Abdul Hadi W.M." (1998) olèh Anita K. Rustapa
* "Mysticism reborn? — The poet Abdul Hadi W.M." (1974) olèh Christine Deakin
* "Arjuna in meditation: three young Indonesian poets: selected verse of Abdul Hadi W.M., Darmanto Jt & Sutardji Calzoum Bachri", (1976) Writers Workshop, Calcutta.

## Cathetan suku
## Pranala njaba 
* Profil Abdul Hadi WM di Pusat Data dan Analisis Tempo (memerlukan pendaftaran) 
* Profil Abdul Hadi WM di situs Taman Ismail Marzuki  
* Profil singkat di Pusat Basa Diknas
* Jaringan Islam Liberal - Abdul Hadi WM: Seni Tak Bisa Dihalal-Haramkan 
* Eramuslim.net - Abdul Hadi WM: Islam itu Bukan Kebudayaan Arab
* Wawancara dengan Sastra Indonesia: Seni itu Kendaraan Naik 
* Wawancara dengan Perspektif Baru
* Wawancara dengan Republika 
* Pengukuhan Guru Besar Abdul Hadi WM di Suara Karya
* Kompas: Abdul Hadi WM dalam Sastra Sufistik
* Ulasan harian Republika 
* Penghormatan untuk Abdul Hadi WM
Tour Montparnasse

thumb|Tour Montparnasse

**Maine-Montparnasse** (**Menara Maine-Montparnasse**), ugi dipunsebat **Tour Montparnasse** inggih punika salah satunggaling yasan ingkang inggil sanget utawi ingkang dipunwastani yasan *pencakar langit* ingkang minangka kantor ingkang dhuwuripun kirang langkung 210 mèter (689 kaki) ingkang wonten ing Paris, Prancis, pasipun wonten ing wewengkon Montparnasse. Wangunan Tour Montparnasse punika dipunyasa wiwit taun 1969 ngantos taun 1972, lan kalebet 100 yasan lan struktur paling inggil ing wewengkon Paris lan [[Pratélan yasan lan struktur paling inggil ing Uni Éropah]. Ing wekdal ngajeng samangké, badhé wonten malih yasan ingkang dhuwuripun langkung saking *Tour Montrparnasse* inggih punika Tour AXA ingkang sampun dipundandani malih ingkang dhuwuripun dados 225 mèter, lajeng wonten ugi Tour Phare lan Tour General ingkang dhuwuripun yasan kekalihipun kirang langkung 300 mèter.

## Rancangan lan pembangunan
Menara punika dipunrancang lan dipunyasa déning arsitek Eugène Beaudouin, Urbain Cassan lan Louis Hoym de Marien lan ugi dipunyasa déning Campenon Bernard.

## Papanipun
Menara Tour Montparnasse dipunyasa wonten ing sak nginggilipun stasiunMontparnasse - Bienvenüe Métro de Paris, ingkang gadhah menara tingkat 59 lan dipun-ginakaken minangka wewengkon kantor, lan ingkang kalih tingkat dipunbikak kanggé tiyang umum ingkang badhé ningali pemandhangan kitha Montparnasse. Ing tingkat kaping 56 inggih dipun-ginakaken kanggé papan restoran, lan ugi wonten ing teras tingkat paling nginggil. Manawi dipuntingali ing wekdal ingkang cerah, tlatah ingkang saged dipuntingali inggih saged dumugi radius 40 [kilomèter|km]]; lan saged ningali pesawat mabur saking landhasan saking Papan Anggegana Orly. Rel pemandu saged dipunpindhaken kanthi wekdal kalih menit supados helikopter saged ndharat wonten ing menara punika. Nalika wekdal yasa ingkang sepisanan, menara punika inggih minangka menara ingkang paling inggil ing Éropah miturut dhuwuripun atap.  Pembangunan La Grande Arche ing La Défense nggantosaken urut- urutanipun menara punika dados urutan kaping kalih menara ingkang paling inggil saking jalur perspektif ingkang wonten ing Paris.

## Kritik
Arsitekturipun ingkang prasaja, tetandhingan ingkang ageng lan tampilan monolitikum ingkang sampun asring dipunkritik amargi papanipun boten lansekap urban Paris lan minangka asilipun, kalih taun sasampunipun rampung dipunyasa, ing punjering kitha boten pareng malih dipunyasa yasan pencakar langit.
Rancangan menara punika ngrumiyini gaya arsitektural ingkang gadhah kapentingan ageng kanggé wontenipun sesawangan saking njawi lan saéngga namung area kantor kémawon ingkang wonten ing perimeer ing saben tingkat ingkang gadhah cendhéla.

## Cathetan suku
* Satellite view of Tour Montparnasse at WikiMapia
* Photos of the Montparnasse Tower  
* Tour Montparnasse 
* 
* Pictures and info
Soju

**Soju** inggih punika unjukan *distilasi* ingkang asalipun saking Koréa . Sapérangan ageng mèrek soju punika dipunproduksi wonten ing Koréa Kidul. Sanajan bahan baku soju punika beras nanging sapérangan ageng produsèn unjukan soju punika ngginakaken bahan tambahan utawi bahan kanggé gantosipun beras kados ta kenthang, gandhum, jelai, uwi rambat, utawi tapioka (*dangmil*). Unjukan punika bening lan boten wonten warninipun kanthi kadar alkohol ingkang bènten-bènten wiwit saking 20% dumugi 45% Alkohol Berdasarkan Volume (ABV). Kadar alkohol ingkang paling umum dipun-ginakaken kanggé soju inggih punika 20% ABV. Jinro punika satunggaling produsèn soju ingkang paling ageng wonten ing Koréa . Nalika taun 2007, Jinro nyadé langkung saking 72 juta krat soju.)

## Sajarah 
thumb|Piranti kanggé damel soju kanthi tradhisional

Soju punika ingkang kaping pisan dipundamel ing taun 1300 nalika tiyang Mongol perang nglawan tiyang Koréa. Teknik distilasi arak dipunsinauni déning tiyang Mongol saking tiyang Pèrsi nalika bangsa Mongol nglampahi *invasi* dhateng Asia Tengah lan Timur Tengah kirang langkung nalika taun 1256. Sasampunipun cara damel arak dipunwulangaken dhateng tiyang Koréa, papan kanggé nyuling dipundamel déning tiyang Koréa ing kiwa-tengené kutha Kaesong. Ing kawasan kiwa tengenipun Kaesong, soju ugi dipunsebat *arak-ju* (hangul: 아락주).

Soju punika kathah dipundamel wonten ing kutha-kutha ingkang dados papan bala bangsa Mongol manggon. Papan mau kutha-kutha kados Andong, Kaesong, lan Jeju. Kutha Andong mau dumugi sapunika kawéntar minangka pusat tradisi soju kanthi cara tradhisional. Katandingaken kaliyan makgeolli, soju punika gadhah kadar alkohol ingkang inggil. Rumiyinipun soju punika unjukan ingkang awis saéngga namung saged dipun*konsumsi* déning kalangan tartamtu. Bibar tèhnik anggènipun damel soju dipunmangertosi kanthi wiyar, sakedhik-sakedhik soju wiwit dipunmangertosi déning rakyat biyasa. Pabrik panyulingan soju punika wiwit dipundamel nalika wiwitan abad kaping 20. Salajengipun soju dados unjukan rakyat ingkang kondhang bibar dipun-ginakaken sirup gula hasil impor mawi regi ingkang mirah anggènipun prosès damel soju. Boten wonten paugeran ingkang gegayutan babagan tèhnik anggènipun damel soju lan ugi distilasi saéngga produsèn saged damel soju kanthi cara ngèncèraken alkohol. Regi unjukan soju ugi sansaya mirah sareng kaliyan mindhakipun kadar alkohol.

## Cathetan suku 
## Pranala njawi 
*  Situs web Jinro
Sasuke Uchiha

thumb|Sasuke

''''* inggih punika salah satunggaling karakter fiktif saking komik lan anime *Naruto*. Nama ngajeng Sasuke, konon asalipun saking nama salah satunggal ninja legéndaris, Sarutobi Sasuke. Lan ingkang minangka nama wingkingipun, "Uchiha" dipunwaos minangka "uchiwa", utawi "kipas kertas" (kipas ingkang kadamel saking kertas). Wonten ing jaman Jepang Kuno, *uchiwa* asring dipunanggé wonten ing upacara karajan, minangka souvenir, utawi dipun-ginakaken kanggé nglindungi prajurit saking anak panah. Nanging miturut filosofi wonten ing komik *Naruto*, "uchiwa" inggih punika salah satunggal kipas ingkang saged ndadosaken muruping mawa dados geni, lan ingkang nggambaraken kasagedanipun klan Uchiha ingkang saged nggembleng turun tinurunipun punika dados ninja ingkang saé.

Wonten ing seri *Naruto*, Sasuke inggih punika salah satunggaling ninja jènius saking satunggal klan ingkang misuwur wonten ing Konoha, Klan Uchiha. Klan Uchiha dipunmangertosi kanthi garis turun tinurunipun ingkang mirunggan inggih punika *Sharingan*, makaten ugi kanthi kasagedanipun punika ingkang nguwasani elemen api. Klan punika inggih paring kontribusi ingkang ageng minangka pasukan keamanan Konoha. Kados ingkang langkung-langkung saking  anggota klan Uchiha, Cakra Sasuke langkuh nuju maring èlemèn geni, nanging piyambakipun ugi saged nguwasani elemen listrik, Kadosta ingkang dipuntedahaken naika ngedalaken jurus *Chidori*. Sasuke ugi kasil nguwasani jutsu *Amaterasu*ingkang piyambakipun angsali saking rakanipun, Itachi Uchiha.

## Latar belakang 
Wonten ing seri *Naruto*, Sasuke inggih punika adhi saking Itachi. Itachi minangka putra ingkang kapisan saking pangarsa Pasukan Keamanan ingkang dipunurmati sadaya désa minangka kapinteranipun amargi saged ngrampungaken pawiyatan minangka genin nalika ngancik yuswa 7 taun, nguwasani Sharingan wonten ing umur 8 taun, lulus ujian Chuunin nalika umuripun 10 taun, lan dados pangarsa pasukan ANBU nalika umuripun 13 taun. Klan Uchiha ngajeni sanget dhateng Itachi lan paring pangarep-arep ingkang langkung dhumateng piyambakipun ingkang minangka kreteg ing antawisipun désa lan klan. Ramanipun Sasuke, Fugaku Uchiha maringaken kawigaten ingkang langkung dhumateng Itachi, satemah ndamel Sasuke meri dhumateng rakanipun.

Sasampunipun kadadosan ing antawisipun Itachi lan pinten-pinten anggota klan Uchiha sasanesipun, sesambetan ing antawisipun ramanipun Sasuke lan Itachi dados radi tebih sakedhik. Itachi dados langkung medeni lan tansah paring pitakenan ingkang minangka kawontenanipun piyambakipun minangka "wadah" (*utsuwa*) klan. Salaminipun wekdal punika, ramanipun Sasuke lajeng ngajari Sasuke satunggal jurus elemen geni, inggih punika *Goukakyuu no Jutsu''. Sasuke saged nguwasani jurus kasebat wonten ing wekdal namung satunggal minggu, ndamel ramanipun kaget lan pungkasanipun ngakeni bilih Sasuke minangka anggota klan Uchiha ingkang sajatosipun. Ramanipun Sasuke ugi paring penget dhateng piyambakipun supados ing tembe wingkingipun boten tumut kaluputanipun ingkang raka.

## Cathetan suku
Rezky Wiranti Dhike

**Rezky Wiranti Dhike** utawa sing biyasa diceluk Dhike utawa ikéy iki Salah siji panenmbang lan anggota grup idol JKT48 génerasi kaping pisan lan Tim J sing lair ing Kepahiang, 22 November 1995.

## Biografi 
## Penampilan 
### Indonésia 
* Konser *live* pradebut kanggo program musik 100% Ampuh Global TV, Bekasi Square, 17 Dhésèmber 2011
* Peluncuran video musik "Heavy Rotation", fx Center, Jakarta.
* Konser *live* debut kanggo program musik Inbox SCTV, 26 Januari 2012
* I-Pop SCTV (28 Januari 2012)
* 100% Ampuh Global TV (11 Fèbruari 2012; 10 Maret 2012; 1, 8 & 14 April 2012)
* Mega Konser JKT48, RCTI, 17 Juli 2012

;Theater
* *JKT48 1st Theater Live "Pajama Drive"*, Nyi Ageng Serang, Pasar Festival, Kuningan Jakarta Selatan, 17-20 Mèi 2012
* *JKT48 2nd Theater Live "Pajama Drive"*, Studio 7 Pasaraya Grande, Blok M, Kebayoran Baru Jakarta Selatan, 14-17 Juni 2012 
* *JKT48 3rd Theater Live "Pajama Drive"*, Studio 7 Pasaraya Grande, Blok M, Kebayoran Baru Jakarta Selatan, 13-15 Juli 2012

;Iklan televisi
* Pocari Sweat
* Rakuten
* Laurier
* Yamaha Mio-J
* Biore Facial Blossom
* Pocky
;Meet & Greet
* Meet & Greet JKT48, fx Center, Jakarta 18 Dhésèmber 2011
* Meet & Greet JKT48 Music Video Launch, fx Center, Jakarta, 14 Januari 2012

### Jepang 
;Konser
* AKB48 Kōhaku Taikō Uta Gassen 20 Dhésèmber 2011, Tokyo Dome City Hall, 16 anggota
* *Encore* pada hari kedua konser *AKB48 Request Hour Setlist Best 100 2012* (20 Januari 2012, Tokyo Dome City Hall,), 12 anggota 
* AKB48 Gyoumu Renraku Tanomu Zo Katayama Buchou! 4 April 2012, Saitama Super Arena
* AKB48 in Tokyo Dome ~1830m no Yume~ 24-26 Agustus 2012

;Televisi
* Morita Kazuyoshi Hour, Waratte Iitomo! (21 Dhésèmber 2011, Fuji TV)
* *Seyanen!* Ōmisoka RokeSP (Kettei! Ima Kore Mite Hoshii Taisho!), 31 Dhésèmber 2011, MBS, wewengkon tayang Kansai lan sakpanunggalane
* NHK Kōhaku Uta Gassen (31 Dhésèmber 2011)

## Réferènsi 
## Pranala njaba 
* Profil resmi JKT48 
* Facebook resmi Rezky Wiranti Dhike
* Fanpage Facebook resmi Rezky Wiranti Dhike
* Twitter resmi Rezky Wiranti Dhike
* Akun G+ resmi Rezky Wiranti Dhike
* Video Profil Rezky Wiranti Dhike di Youtube
Place de la Concorde

[300px|thumb|right|Place de la Concorde katingal saking [Pont de la Concorde, ing ngajeng, Obelisk, ing wingking, Rue Royale lan Gréja Madeleine, ing kiwa, Hôtel de Crillon.]]
**Place de la Concorde** inggih punika alun-alun wonten ing Paris, Prancis. Lan dumunung wonten ing arondisemen delapan, ing wétan  Champs-Élysées.
 
## Sajarah 
Alun-alun punika dipundèsain déning Ange-Jacques Gabriel rikala taun 1755 minangka alun-alun kanthi wujud oktagon ingkang dipunklilingi déning parit antawising Champs-Élysées ing kilèn lan Tuileries Gardens ing sisih wétan. Dipunkebaki kaliyan patung lan air mancur, papan punika lajeng dipunsukani nama **"Place Louis XV"** kanggé maringi pakurmatan raja ènggal. Alun-alun punika lajeng dipuntambahaken sawijining patung panunggang turangga raja, ingkang sampun dipunrencanakaken wiwit taun 1748, patung punika wiwitanipun dipunpahat déning Edmé Bouchardon, lan dipunpungkasaken déning Jean-Baptiste Pigalle sasampuning Edmé séda.

[thumb|300px|Air mancur ing Place de la Concorde. Wingking: Hôtel de Crillon, ing kiwa: [Kedutaan Besar Amérikah Sarékat.]]
Ing sisih lèr, dipunyasa kalih gedung saking watu ingkang éndah. Dipunpisahaken kaliyan Rue Royale, yasan punika minangka tuladha paling apik kanggé arsitèktur nalika samanten. Wiwitanipun dipun-ginakaken minangka kantor pamaréntahan, déné yasan ing wétan inggih punika Mantri Angkatan Laut Perancis. Boten dangu sasampuning dipunyasa, yasan ingkang wonten ing sisih kilèn dipunéwahi dados Hôtel de Crillon ingkang méwah (taksih lumampah dumugi sapunika) ing pundi Marie Antoinette nelasaken wekdal luangipun kanthi santé lan sinau mainaken piano. Hôtel punika dipun-ginakaken minangka markas Tentara Jerman nalika Perang Donya II.

Nalika kadadosan Revolusi Perancis, patung Raja Louis dipunrisak lan dipunsukani nama **"Place de la Révolution"**. Lan dipunkenal amargi jaman rumiyinipun ingkang kirang saé lan nggegirisi, nalika "Place de Grève" inggih punika papan ing pundi *Bourgeoisie* dipunhibur kanth mirsani kriminalis ingkang dipunhukum kanthi dipuntugeli urip-urip, lajeng pamarèntah revolusioner mapanaken sawijining guillotine ing mrika. Salah satunggaling tiyang ingkang dipunukum ing Place de la Révolution inggih punika Raja Louis XVI, nalika tanggal 21 Januari, 1793. Kathah tiyang wigati ingkang dipunpenggal, kadang kala ing sangajenging panonton ingkang sami sorak-sorak, ing pundi Ratu Marie Antoinette, Ratu Élisabeth, Charlotte Corday, Madame du Barry, Georges Danton, Camille Desmoulins, Antoine Lavoisier, Maximilien Robespierre lan Louis de Saint-Just.

Guillotine punika asring sanget dipun-ginakaken nalika **"Pamarèntahan Teror"**, nalika mangsa panas wonten ing taun 1794, nalika 1.300 tiyang dipunpenggal. Satunggal taun candhakipun, nalika revolusi sampun nedahaken kualitasipun, guillotine punika sampun dipunicalaken saking alun-alun lan sampun gantos nama kanthi tandha rekonsiliasi nasional.

## Cathetan suku
Tha (Pégon)

**Tha** (ing  basa Arab  ڟ ing lokasi bébas) iku aksara utawa huruf ing aksara Arab. Huruf iki nglambangaké foném /th/ .

## Cara panulisan
Hibiscus syriacus

***Hibiscus syriacus*** (syn. *Althaea frutex* Hort. ex Mill.), inggih punika taneman mawi kembang saking jinis Hibiscus, dipunsebat ugi **Kembang Sharon**. Taneman punika kathah tuwuh ing Asia lan asalipun saking famili Malvaceae. Wujudipun kembang kados vas lan pang-pangipun saged dumugi 2–4 m inggilipun.. Kembangipun boten gadhah praupan ingkang ramé lan wanginipun kuwat saéngga katingal biyasa kemawon. Sanajan makaten, kembang punika dipunwastani minangka gambaran karakter nasional rakyat Koréa.. Mugunghwa dipunpilih minangka kembang nasional déning rakyat Koréa nalika masa Penjajahan Jepang (1910-1945) lan dipuntandur kanthi wiyar minangka simbol *perlawanan* kanggé nywantunaken kamardikan. Kembang mugunghwa mekar kanthi dangu 100 dinten, saking Juli dumugi Oktober langkung dangu tinimbang kembang sanèsipun. Kembang taneman sanès punika layu manawi sampun sadinten, nanging mugunghwa katingal tetep seger pinten-pinten dinten. Sipat punika ingkang dados inspirasi kanggé rakyat Koréa nalika nglampahi kasengsaran awit saking penjajahan.
 
Mugunghwa sampun dipuntepangi déning bangsa Koréa saking jaman kuna. Wonten ing cathetan sajarah babagan karajan Gojoseon (2333 SM-108 SM), *Handan-gogi*, kembang punika dipunparingi nama *hwanhwa*, *mokkeun* utawi *geunhwa*. Setunggaling dhokumèn diplomatik Silla (57 SM-935) ingkang dipunkintun kanggé Dinasti Tang mawi isi rèferènsi ingkang sinerat bilih Silla punika negri ingkang kebak wewangian *geunhwa*. Kajawi punika koleksi géografis Cina, *Shanhaijing* (*Gunung lan Lautan Klasik*) lan *Gujinzhu* ("Ensiklopedia") ingkang dipunsusun nalika jaman Dinasti Qin (221 SM-206 SM) nyerataken rèferènsi babagan Koréa minangka negri ingkang wonten mugunghwa lan tuwuh kanthi subur.
 
Istilah mugunghwa dipun-ginakaken saking jaman Goryeo (918-1392) wonten ing *Dongguk isanggukjip* (*Koleksi Karya Mantri Yi*) ingkang dipunserat déning Yi Gyu-bo (1168-1241). Nalika masa Goryeo lan Joseon, raja paring bebungah sarjana ingkang lulus (gwageo) kaliyan mugunghwa kertas. Tembang Aegukga ingkang dipun*komposisi*aken nalika taun 1907, salah satunggaling cakepanipun *mugunghwa samcheolli hwaryeo gangsan* utawi *pesona 3000-li sadaya negri ingkang dipunkebaki mugunghwa*. Para pamimpin Koréa asring ndhèrèekaken *keteguhan* kembang mugunghwa wonten ing sesorah kanggé nuwuhaken kesadaran nasional.

## Cathetan suku 
## Pranala njawi 
* Plants For A Future: *Hibiscus syriacus*
* How to Grow a Rose of Sharon

## Gladri 

Gambar:OiseauBleu1UME.JPG|*Hibiscus syriacus* 'Oiseau Bleu'
| 木槿-花苞.
| 木槿-花朵.
| 木槿-花蕊.
Gambar:Hibiscus.syriacus(01).jpg|Dedaunan *Hibiscus syriacus*
Gambar:hibiscus syriacus 'Woodbridge'.jpg|*Hibiscus syriacus* 'Woodbridge'
Gambar:Hibiscus syriacus Bombus ruderatus 1 Luc Viatour.jpg|Polinasi Bombus ruderatus
Henry Lark Pratt

thumb|Pasar ing Derby taun 1850
[thumb|[Etruria saking Basford Bank]]

**Henry Lark Pratt** () inggih punika satunggaling pelukis Inggris ingkang kelatih saking indhustri porselèn.

## Biografi 
Prat wiyos wonten ing paroki St Peters ing Derby nalika tanggal 16 Fèbruari 1805 lan magang ing sesadéan porselen ing Pabrik Derby nalika umuripun kirang langkung taksih 1 taun. Pratt ngrampungaken masa magangipun nalika taun 1824. Piyambakipun mapan wonten ing Derby dumugi taun 1830. Bibar punika piyambakipun nyambut damel wonten ing Mintons saking taun 1831 dumugi November 1836 minangka pelukis. Enem wulan sadèrèngipun nilaraken Mintons piyambakipun krama kaliyan Margaret Windsor saking Stoke on Trent. Henry lan Margaret kagunan laré nalika taun 1837 lan gangsal laré kapisan wiyos wonten ing Stoke. Setunggal putranipun wiyos ing taun 1839 lan dipunparingi nama sami kaliyan bapakipun lan ugi dados seniman.

Ing taun 1841 Pratt nyebataken profesinipun minangka seniman ing sensus lan ing taun 1844 wiwit ketarik kaliyan lukisan cèt lenga. Lajeng piyambakipun dipunparingi pakaryan damel skétsa balai *baron* ing kanti-kanti paling caket. Piyambakipun remen nalika nglukis lan ketarik wonten ing sesawangan mliginipun lembah Dovedale ing Derbyshire ugi watesing Staffordshire. Ingkang dados panutan seninipun kalebet Adipati saking Devonshire lan Ratu Victoria ingkang paring layanan dhahar dalu kanthi sesawangan saking Kastil Windsor ingkang dipunlukis déning Pratt. Henry Lark Pratt tilar donya nalika tanggal 3 Maret 1873 wonten ing Stoke on Trent. Putra Pratt, Henry Lark Pratt nggantos namanipun dados Hinton supados nyingkiri kabingungan nama kaliyan bapakipun nanging namung paring prabawa alit dhateng lukisan-lukisan ingkang mawi tapak asma “H.L.Pratt”. ing gladri seni kutha kados lukisan-lukisan ing gladri Newcastle under Lyme.

## Cathetan suku
John Mawe

**John Mawe** (1764 – 1829) inggih punika ahli mineralogi Inggris ingkang kondhang amargi *pendekatan praktis* saking disiplin ngèlmunipun.

## Biografi 
Mawe wiyos wonten ing Derby taun 1764 putra saking Samuel Maw(e). Ibunipun séda nalika piyambakipun nembé umur 10 taun lajeng dumugi ageng dipunurus déning garwa kaping kalih bapakipun, Francis (wiyos ing Beigton). Ing taun 1970, piyambakipun dados kapal dagang *Trent* kanthi lelampahan dagang dhateng St Petersburg.

Taun 1793, Mawe magang marang tukang watu anama Richard Brown (1736–1816) lajeng kagarwa larénipun, Sarah tanggal 1 November 1794.

Kirang langkung ing pungkasan abad piyambakipun lelampahan dhateng sadaya tambang ing Inggris lan Sekotlan ngempalaken mineral kanggé kolèksi raja Spanyol. Taun 1800 piyambakipun gadhah toko fluorit Royal Musiyum ing Matlock Bath kanthi lantaran agènipun piyambakipun kénging sengketa kaliyan Thomas Pearson gegayutan kaliyan tambang-tambang ing sakiwa tengenipun.

Ing wulan Agustus 1804 John Mawe miwiti "lelampahan eksperimen komersial" ("voyage of commercial experiment") dhateng Rio de la Plata kanthi béaya saking Pangeran Bupati (*prince regent*) saking Portugal. Misinipun punika kanggé manggihaken aji indhustri emas lan permata ingkang saged kemawon njurung paningkatan pamulihan ékonomi Brasil. Mawe dumugi Cadiz nalika wonten perang antawisipun Inggris lan Spanyol lajeng John Mawe kekurung wonten ing kutha dumugi gerah. Lajeng John Mawe nglayar saking Cadiz ing wulan Maret 1805 tumuju Montevideo lan nalika sampun dugi ing kutha mau piyambakipun dipuntahan kanthi tuduhan dados mata-mata Inggris. Piyambakipun lajeng bébas nanging naté nglampahi *interogasi* lan boten pikantuk kabebasan dumugi Montevideo dipunkuwaosi déning William Beresford ing taun 1806. Piyambakipun ndhèrèk *èkspèdhisi* sareng kaliyan John Whitelocke dhateng Buenos Aires lan wonten ing lelampahan kondur mring Montevideo mundhut satunggaling *sekunar* lan nglayar tumuju Brasil. Mampir wonten ing sapérangan pelabuhan kalebet pulo Santa Catarina. Piyambakipun ketampi kanthi saé in Brasil déning pangeran bupati ingkang paring ijin supados sowan dhateng tambang permata Minas Geraes lan pérangan sanès saking tambang mau sawatara wekdal taun 1809-1810. Kajawi punika piyambakipun ugi pikantuk izin kanggé ngakses arsip-arsip pamaréntah.
[thumb|right|Museum John Mawe ing [Matlock Bath.]]

Mawe kondur dhateng London taun 1811 lajeng mbikak toko ing The Strand caket kaliyan Somerset House ingkang kondhang minangka praktisi mineralogis. Taun 1813 piyambakipun dipunangkat dados anggota Royal Géological Society of Cornwall lan taun 1817 nampi diploma Jena Mineralogischen Gesellschaft. John lan Sarah Mawe gadhah 2 laré, John Saint Mawe (1797–1820), séda ing umur 22 taun; Sarah nyuwun samangké dipunkubur ing celak larénipun. Lare wadonipun kagarwa Tissington Tatlow (1789–1828). Mawe séda ing London 26 Oktober 1829.

## Cathetan suku
Pyridam Farma

**PT. Pyridam Farma Tbk** () ya iku perusahaan multinasional kang ngasilaké produksi farmasi ana ning Jakarta, Indonésia. Perusahaan iki ngadhek nalika taun 1972. Perusahaan iki wis ngasilaké macam-macam bahan farmasi.

Perusahaan iki ngasilaké produk farmasi kaya ta tabltes, kaplet, kapsul, sirup krim, lan salep. uga penisilin lan non-penisilin antibiotik, anti-TBC, vitamin, antipiretik obat kanggo ngilangaké rasa lara, lan liyané.

Pyridam diadhekaké ning taun 1976 déning Mr Sarkri Kosasih lan dr.Kartini Raharjo Sp.OG. jenengé *The Pyridam* iku saka fenomena Piramida-salah sawijining Kajaiban donya tuwa dhéwé ning dunya. Wiwitané Pyridam mroduksi usada kanggo kéwan. Sawisé iku Pyridam wiwit produksi-formulasi produk keséhatan kéwan. Ngrewangi para wong tani supaya bisa ngembangaké peternakan kang canggih nalika iku.

Nalika taun 1994 perusahaan ini olih pangakuan saka pamaréntah, olih gelar "Partner karo Kinerja kang apik" déning Departemen Pertanian.

Ning taun 1985, Pyridam yasa Divisi Farmasi, kang rikat banget tumuwuh. Mula iku Pyridam bisa yasa pabrik merek produksi anyar ning waladan kang ambané 35.000 mèter persegi ning Cianjur, Jawa Barat. Pabrik iki wiwit jalan ning sasi April 2001. Ning akir taun 2000, kepemimpinan manajemen disahaké déning Mr Sarkri Kosasih marang Mr Handoko Boedi Soetrisno. Dipimpin déning pemimpinan anyar, Pyridam mbuka kepemilikané déning publik, kang mbuktikaké manawa Pyridam bisa dadi perusahaan kang séhat lan profésional.

Kantor pusat perusahaan iki anaing Jakarta, fasilitas produksi nganggo peralatan kang modern lan sesuai karo indhustri farmasi, kaya ta standar Good Manufacturing Practice, lan perlindungan lingkungan (AMDAL).

Commisioner
Ir. Sarkri Kosasih (President Commisioner) 
Ny. Rani Thandra (Commisioner) 
Ny. Lianny Suraja (Commisioner)

Director
M. Handoko Boedi Soetrisno BSc, MM (President Director) 
Ny. Indrawati Kosasih (Director)

## Pranala njaba 
* Situs resmi